Työväen laulu
1. Kuin aallot vahvat vyöryävät
 ja toinen toisiaan työntävät,
 niin joukko meidän ryntäjää,
 toiveemme huudot helkähtää:
      Vapautta vaan
      me tahdotaan. –
      :,: Yks’ oikeus,
      pois eroitus!
 :,: Se meill’ on aatteen perustus. :,:

 2. Ken enää vastaan nousiskaan, ken sortaa meitä tahtoiskaan?
 Me kyllin kärsitty jo on
 ja onnest’ oltu osaton.
      Raadettu vaan
      on ainiaan.
      :,: Ja toivoa
      ei nauttia
 :,: me saatu valon aikoja. :,:

 3. Nyt oomme nousseet taistohon,
 henkemme pyrkii valohon.
 – Me ihmisarvoon tahdotaan
 ja yhteistyöhön, toimintaan;
      siis sorto pois,
      ett’ onni ois
      :,: ei yksien,
      vaan kaikkien
 :,: Se toivomme on ainainen. :,:

Anonyymi